Goeie ou koekieseep is terug! - Goeie Huishouding
Tuis » Goeie ou koekieseep is terug!
Die koekie seep kry weer sy beurt!
Die meeste van ons gebruik deesdae stortjel en olies om van die dag se stof en sweet ontslae te raak. ’n Koekie seep word as iets uit die ou dae beskou en is nie naastenby so gewild soos dekades gelede nie. Baie mense voel dat jel makliker aanwend en meen dat seep ’n teelaarde vir bakterieë is.
Lees ook: Reinig én red jou vel
Dis dalk die geval wanneer dit by die aangepakte stukkies seep kom wat jy dikwels in openbare kleedkamers kry, maar om jou eie seep in jou eie persoonlike stort te gebruik, hou geen gevaar in nie. Wat koekieseep wel bied, is ’n verskeidenheid lieflike geure en natuurlik ’n goeie dosis nostalgie. Hier is ’n paar van ons gunstelinge:
1. Lush Serendipity Soap
Dié seep is ideaal vir ’n bad net voor jy inkruip omdat dit Franse laventel en kalmerende kamille bevat wat jou nie net meer ontspanne sal laat voel nie, maar ook met ’n heerlike geur aan die slaap sal laat raak.
Lush Serendipity Soap / R54,50 per 100 g
Die wêreld is gaande oor swart seep uit Afrika, en met goeie rede. Dit word al jare gebruik om verskeie veltoestande te behandel en is met galambotter verryk vir ’n sagte, vogtige vel.
Shea Moisture African Black Soap / R139
3. African Extracts Rooibos Loofah Soap
Ons weet dat ons inheemse rooibos propvol voordelige velsorgeienskappe is, en dié een word nie net van die blare gemaak nie, maar het ook ’n loefa aan die binnekant om jou vel af te skilfer terwyl jy was. So nuttig!
African Extracts Rooibos Loofah Soap / R22,95
Lees ook: Hoe om te keer dat jou stortgordyn aan jou kleef
4. The Longmarket Soap Company Spiced Kumquat & Dark Chocolate Fragranced Soap
Vir ’n koekie seep wat nie net wonderlik ruik nie, maar ook omgewingsvriendelik is, hoef jy niks verder as die Longmarket Soap Company te soek nie. Hulle massiewe verskeidenheid produkte bevat palmolie wat eties bekom is.
Spiced Kumquat & Dark Chocolate Fragranced Soap / R79,95
5. Vinolia Sandalwood Luxury Soap
Hierdie seep laat jou dalk aan jou ouma se badkamer terugdink, en dit het werklik die toets van tyd deurstaan. Dié seep het nie net ’n heerlike houtagtige geur nie, maar laat jou ook met ’n vel wat weelderig sag voel.
Vinolia Sandalwood Luxury Soap / R23,55
6. Kalyan Bamboo Charcoal Soap with Tea Tree
Is jy op soek na iets organies om van die dag se geswoeg en gesweet ontslae te raak? Dié plaaslik vervaardigde seep bevat teeboomolie en houtskool om van vuiligheid ontslae te raak en onsuiwerhede te voorkom.
Kalyan Bamboo Charcoal Soap with Tea Tree / R28